Lee Anthony Piché

Lee Anthony Piché (født 8. mai 1958 i Minneapolis i Minnesota i USA) er en amerikansk katolsk biskop som hva hjelpebiskop i erkebispedømmet St. Paul and Minneapolis i Minnesota fra 2009 til 2015.

Liv og virke

Bakgrunn
Lee Anthony Piché var den eldste av syv barn, til foreldrene LeRoy og Cecilia Piché. Han gikk på Irondale High School i New Brighton i Minnesota og University of St. Thomas i St. Paul. Han studerte ved St. Paul Seminary i St. Paul, og tok en mastergrad i teologi.

Prest
Piché ble ordinert til prest av erkebiskop John Robert Roach for erkebispedømmet St. Paul og Minneapolis den 26. mai 1984. Deretter tjente han som kapellan ved St. Mark's Parish i St. Paul til 1987, da han begynte på fakultetet ved University of St. Thomas i St. Paul. Piché fortsatte deretter sine studier ved St. Joseph Seminary i Princeton i New Jersey (1987-1988), og ved Columbia University i New York, og tok en Master of Philosophy-grad i 1994.

Fra 1994 til 1999 underviste Piché i filosofi ved University of St. Thomas. Han tjente som sogneprest i St. Joseph Parish i West St. Paul (1999-2005), og i All Saints Parish i Lakeville (2005-2008). Fra 2000 til 2008 fungerte Piché som leder for erkebispedømmets kommisjon for økumenikk og interreligiøse anliggender. I juni 2008 ble han utnevnt til sogneprest i St. Andrew Parish i St. Paul samt generalvikar og moderator for kurien for erkebispedømmet.

Hjelpebiskop i St. Paul og Minneapolis
Den 27. mai 2009 ble Piché utnevnt til hjelpebiskop i erkebispedømmet St. Paul og Minneapolis og titulærbiskop av Tamata av pave Benedikt XVI. Han ble bispeviet den 29. juni 2009 av St. Paul og Minneapolis' erkebiskop John Nienstedt, med samme erkebispedømmes emeriterte erkebiskop Harry Flynn og biskop John LeVoir av New Ulm som medkonsekratorer, ved katedralen St. Paul.

Fratreden
Vatikanet kunngjorde 15. juni 2015 at pave Frans hadde akseptert Pichés avgang som hjelpebiskop, med henvisning til bestemmelsen i kanonisk lov som tillater en biskop å gå av når «en alvorlig grunn» gjør det umulig å fortsette å oppfylle sine plikter.

Emeriteringen fant sted etter at erkebispedømmet i november 2014 overveide en konkursprosess for å kunne oppfylle erstatningsutbetalinger til personer ofre for overgrep på en raskere og ryddigere måte, i den forbindelse anmodet både erkebiskop John Clayton Nienstedt og hjelpebiskop  Piché, som også var generalvikar, pave Frans om å tillate dem å fratre. Begge anmodninger ble innvilget.

I juni 2023 besluttet erkebiskop Bernard Hebda å innsette hjelpebiskop Piché i en tjeneste avgrenset til arbeidet for emeriterte presters tarv og behov.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1883–1973) *1933
 Kardinal Pio Laghi (1922–2009) *1969
 Kardinal Adam Joseph Maida (1922–2009) *1984
 Erkebiskop John Clayton Nienstedt (1947–) *1996
 Biskop Lee Anthony Piché (1961–) *2013

Referanser

Eksterne lenker 
 

Katolske biskoper fra USA
Personer fra Minneapolis
Linjen Rebiba